***FÖLDRAJZ (FÖLDÜNK ÉS KÖRNYEZETÜNK)***

II. A VIZSGA LEÍRÁSA

# A vizsga részei

|  |  |  |  |
| --- | --- | --- | --- |
| **Középszint** | | Emelt szint | |
| **Írásbeli vizsga** | Szóbeli vizsga | Írásbeli vizsga | Szóbeli vizsga |
| 120 perc | 15 perc | 240 perc | 20 perc |
| 100 pont | 50 pont | 100 pont | 50 pont |

# A vizsgán használható segédeszközök

|  |  |  |  |  |
| --- | --- | --- | --- | --- |
|  | **Középszint** | | Emelt szint | |
| **Írásbeli vizsga** | Szóbeli vizsga | Írásbeli vizsga | Szóbeli vizsga |
| A vizsgázó biztosítja | I. feladatlap  megoldásához nem használható segédeszköz! II. feladatlap  megoldásához használható segédeszközök: középiskolai földrajz atlasz, szöveges adatok tárolására és megjelenítésére nem alkalmas zsebszámológép, körző, vonalzó | NINCS | szöveges adatok tárolására és megjelenítésére nem alkalmas zsebszámológép, körző, vonalzó | NINCS |
| A vizsgabizottságot működtető intézmény biztosítja | NINCS | középiskolai földrajz atlasz | NINCS | középiskolai földrajz atlasz |

# Nyilvánosságra hozandók

|  |  |  |  |  |
| --- | --- | --- | --- | --- |
|  | **Középszint** | | Emelt szint | |
| **Írásbeli vizsga** | Szóbeli vizsga | Írásbeli vizsga | Szóbeli vizsga |
| Anyag | NINCS | NINCS | NINCS | témakörök |
| Mikor? | NINCS | NINCS | NINCS | Jogszabály szerint |

# KÖZÉPSZINTŰ VIZSGA

|  |  |  |
| --- | --- | --- |
| **Írásbeli vizsga** | | Szóbeli vizsga |
| **120 perc** | | 15 perc |
| I. Topográfiai ismereteket, képességeket ellenőrző feladatlap 20 perc | II. Földrajzi ismeretek és képességek meglétét vizsgáló feladatlap 100 perc | Egy természetföldrajzi feladat és egy társadalomföldrajzi feladat kifejtése |
| 100 pont | | 50 pont |

## Írásbeli vizsga Általános szabályok

Az írásbeli vizsgán a vizsgázónak egy központi feladatsort kell megoldania. A vizsgázó az I. (20 perc) és a II. (100 perc) feladatlapon belül a rendelkezésére álló időt tetszése szerint oszthatja meg az egyes feladatok között és megoldásuk sorrendjét is meghatározhatja.

A vizsgázó először az I. feladatlapot oldja meg. A vizsgadolgozatokat a 20 perc leteltével a felügyelő tanár összegyűjti. A dolgozatok összegyűjtésére, illetve kiosztására fordított idő a vizsga időtartamába nem számítható be. Ezután kerülhet sor a II. feladatlap kiosztására és megoldására.

Az I. feladatlap megoldásához semmilyen segédeszköz nem használható. A II. feladatlaphoz vizsgázónként szükséges segédeszközök: középiskolai földrajzi atlasz, szöveges adatok tárolására és megjelenítésére nem alkalmas zsebszámológép, körző és vonalzó, amelyeket a vizsgázó biztosít. Amennyiben az egyes feladatokhoz egyéb információkra, pl. adatokra, szemelvényekre van szükség, azt a feladatsornak mindig tartalmaznia kell.

## Az írásbeli feladatlap tartalmi jellemzői

Az írásbeli feladatsor a vizsgakövetelmények valamennyi fő témaköréből tartalmaz kérdéseket.

Az írásbeli feladatsorban közel azonos arányban jelennek meg a természetföldrajzi és a társadalomföldrajzi tartalmak.

Az írásbeli feladatsor megközelítően a következő belső arányok szerint épül fel:

* 45%-ban *földrajzi-környezeti ismeretanyag.* Ez a részletes érettségi követelményekre épülő zártvégű vagy rövid választ igénylő nyílt végű feladatokban jelenik meg, amelyek a követelményrendszer arányait figyelembe véve különböző témakörökhöz kapcsolódnak.
* 15%-ban *topográfiai ismeretek*, amelyek a vizsgakövetelményben felsorolt névanyagra épülnek; a megjelölt földrajzi fogalmak megnevezését és a hozzájuk kapcsolódó tartalmak ismeretét várják el a vizsgázótól.
* 40%-ban *gyakorlati jellegű feladatok* (pl. grafikonelemzés, ábraelemzés, számításos feladatok, ábrázolás, mérés a térképen, képfelismerés, forráselemzés). **Az írásbeli feladatlap értékelése**

Az írásbeli vizsgadolgozatokat a szaktanár javítja és értékeli. Az értékelés központilag összeállított javítási-értékelési útmutató alapján történik.

## Szóbeli vizsga

A középszintű szóbeli vizsga tételsorának összeállításáról a vizsgabizottságot működtető intézmény gondoskodik. A tétel pontos megfogalmazása nem hozható nyilvánosságra.

Vizsgázónként szükséges segédeszköz a középiskolai földrajzi atlasz. Az egyes feladatokhoz kapcsolódó esetleges mellékletekről, szemelvényekről a vizsgabizottságot működtető intézmény gondoskodik. A vizsgázó vázlatot készíthet és azt felhasználhatja (amennyiben a feladat ezt megköveteli, a vázlat készítése szükséges is).

A tételt a vizsgázónak önállóan, a szaknyelv használatával kell kifejtenie. Közbekérdezni csak akkor lehet, ha teljesen helytelen úton indult el vagy nyilvánvaló, hogy elakadt. (Ez esetben segítő kérdést lehet feltenni, amennyiben az még a felelési időbe belefér.)

## A szóbeli tételsor tartalmi jellemzői *A tételsor jellemzői*

A tételsornak legalább 20 tételt kell tartalmaznia. A tételekben meg kell jelennie a követelményrendszerben meghatározott valamennyi témakörnek.

A tételsor összeállításánál az alábbi arányokat javasolt figyelembe venni.

1. feladat - Általános természetföldrajz, a kontinensek, illetve Magyarország természetföldrajza

|  |  |
| --- | --- |
| **Témakör** | A feladatok száma 20 tétel esetén |
| Térképi ismeretek | 1 |
| Kozmikus környezetünk | 1 |
| A geoszférák földrajza | 9 |
| - A Föld mint kőzetbolygó szerkezete és folyamatai | (4) |
| - A vízburok földrajza | (2) |
| - A légkör földrajza | (3) |
| Földrajzi övezetesség | 3 |
| A kontinensek természetföldrajza | 2 |
| Magyarország és tájainak természetföldrajza | 4 |

1. feladat - Általános társadalomföldrajz, regionális társadalmi-gazdasági földrajz

|  |  |
| --- | --- |
| **Témakör** | A feladatok száma 20 tétel esetén |
| Társadalmi folyamatok a 21. század elején | 2 |
| A világgazdaság jellemző folyamatai | 3 |
|  |  |
| Magyarország földrajza. Helyünk a Kárpát-medencében és Európában | 5 |
| A társadalmi-gazdasági fejlődés regionális különbségei Európában | 4 |
| Az Európán kívüli kontinensek, tájak, országok társadalmi- gazdasági jellemzői | 3 |
| Globális kihívások - a fenntarthatóság kérdőjelei | 3 |

*A tétel jellemzői*

A szóbeli tétel két feladatból áll:

* a tételek első feladata az általános természetföldrajzra vagy a kontinensek, illetve Magyarország természetföldrajzára vonatkozik;
* a tételek második feladata általános társadalomföldrajzi vagy regionális társadalmi-gazdasági földrajzi tartalmakhoz kapcsolódik.

A két feladat között tartalmi és területi átfedés nem lehet (pl. Magyarországra vonatkozó ismeretek csak az egyik feladatban kérdezhetők).

## A szóbeli vizsgarész értékelése

Az egyes feladatok megoldására 25-25 pont adható. Az értékelés szempontjai feladatonként:

|  |  |
| --- | --- |
| Tartalmi összetevők | 20 pont |
| Logikus felépítés | 2 pont |
| A szaknyelv, a térkép- és eszközhasználat | 3 pont |

A tételsor összeállításakor a vizsgáztató tanárnak röviden rögzítenie kell az egyes feladatok kifejtésének elvárt tartalmi összetevőit és az ezekre adható, a 20 pont felosztásával kialakított maximális részpontszámokat, amely alapján a feleleteket értékelni kell. A vizsgázó teljesítményének rögzítésére egyéni értékelő lap készítése javasolt.

**EMELT SZINTŰ VIZSGA**

|  |  |
| --- | --- |
| **Írásbeli vizsga 240 perc** | Szóbeli vizsga 20 perc |
| Földrajzi ismeretek és képességek meglétét vizsgáló feladatsor | Egy természetföldrajzi feladat és egy társadalomföldrajzi feladat kifejtése |
| 100 pont | 50 pont |

## Írásbeli vizsga Általános szabályok

Az írásbeli vizsgán a vizsgázónak egy központi írásbeli feladatsort kell megoldania. A vizsgázó a rendelkezésére álló időt tetszése szerint oszthatja meg az egyes feladatok között és megoldásuk sorrendjét is meghatározhatja.

Vizsgázónként szükséges segédeszköz: szöveges adatok tárolására és megjelenítésére nem alkalmas zsebszámológép, körző és vonalzó, amelyeket a vizsgázó biztosít. A megoldáshoz térkép, középiskolai földrajzi atlasz nem használható.

Amennyiben az egyes feladatokhoz egyéb információkra, pl. adatokra, szemelvényekre van szükség, azt a feladatsornak mindig tartalmaznia kell.

## Az írásbeli feladatlap tartalmi jellemzői

Az írásbeli feladatsor a vizsgakövetelmény valamennyi fő témaköréből tartalmaz kérdéseket.

Az írásbeli feladatsorban közel azonos arányban jelennek meg a természetföldrajzi és a társadalomföldrajzi tartalmak.

Az írásbeli feladatsor megközelítően a következő belső arányok szerint épül fel:

* 50%-ban *földrajzi-környezeti ismeretanyag***.** Az emelt szintű részletes érettségi követelményekre épülő (a középszint követelményeit is magába foglaló) zártvégű, valamint rövidebb vagy hosszabb választ igénylő nyílt végű feladatok, esszé, illetve rajzos feladatok lehetnek, amelyek lefedik a követelményrendszer valamennyi fő témakörét.
* 20%-ban *topográfiai ismeretek.* A vizsgakövetelményben felsorolt névanyagra épülő feladatok a megjelölt földrajzi fogalmak felismerését, megnevezését, földrajzi tartalmak hozzárendelését, illetve a földrajzi-környezeti ismeretek topográfiai feladatok során történő alkalmazását várják el a vizsgázótól.
* 30%-ban az ismeretek alkalmazását igénylő *gyakorlati jellegű feladatok* (pl. grafikonelemzés, ábraelemzés, számításos feladatok, ábrázolás, mérés a térképen, képfelismerés, forráselemzés, adat- és szöveges vagy képi információ értelmezése, adatok alapján egyszerű prognózis készítése, problémamegoldó feladatok).

## Az írásbeli feladatlap értékelése

Az értékelés központi javítási-értékelési útmutató alapján történik.

Az írásbeli dolgozat összesen 200 pont értékű feladatot tartalmaz. A vizsgán nyújtott összteljesítmény megállapításához a dolgozatra adott pontszámot 2-vel kell osztani. Ennek megfelelően az írásbeli vizsgarészre maximum 100 vizsgapont adható (pl. ha a dolgozatra 150 pontot kapott a vizsgázó, akkor az 75 pontnak felel meg a vizsgán nyújtott összteljesítmény megállapításakor). Ha az osztás törtszámot eredményez, akkor felfelé kell kerekíteni.

## Szóbeli vizsga

Az emelt szintű szóbeli vizsga központi tételsor alapján zajlik.

Vizsgázónként szükséges segédeszköz a középiskolai földrajzi atlasz, amelyről a vizsgabizottságot működtető intézmény gondoskodik. Az egyes feladatokhoz kapcsolódó esetleges mellékletekről, szemelvényekről a tételsort összeállító vizsgaközpont gondoskodik.

A tétel pontos megfogalmazása nem hozható nyilvánosságra.

A vizsgázó vázlatot készíthet és azt felhasználhatja (amennyiben a feladat ezt megköveteli, a vázlat készítése szükséges is).

A tételt a vizsgázónak önállóan, a szaknyelv használatával kell kifejtenie. Közbekérdezni csak akkor lehet, ha teljesen helytelen úton indult el vagy nyilvánvaló, hogy elakadt. (Ez esetben segítő kérdést lehet feltenni, amennyiben az még a felelési időbe belefér.)

## A szóbeli tételsor tartalmi jellemzői

*A tételsor jellemzői*

A tételsornak legalább 20 tételből kell állnia.

A tételekben meg kell jelennie a követelményrendszerben meghatározott valamennyi témakörnek. A tételsor összeállítása az alábbi arányok figyelembevételével történik:

1. feladat - Általános természetföldrajz, a kontinensek, illetve Magyarország természetföldrajza

|  |  |
| --- | --- |
| **Témakör** | A feladatok száma 20 tétel esetén |
| Térképi ismeretek | 1 |
| Kozmikus környezetünk | 1 |
| A geoszférák földrajza | 8 |
| - A Föld mint kőzetbolygó szerkezete és folyamatai | (4) |
| - A vízburok földrajza | (2) |
| - A légkör földrajza | (2) |
| A földrajzi övezetesség | 4 |
| A kontinensek természetföldrajza | 2 |
| Magyarország és tájainak természetföldrajza | 4 |

1. feladat - Általános társadalomföldrajz, regionális társadalmi-gazdasági földrajz

|  |  |
| --- | --- |
| **Témakör** | A feladatok száma 20 tétel esetén |
| Társadalmi folyamatok a 21. század elején | 3 |
| A világgazdaság jellemző folyamatai | 3 |
| Magyarország földrajza. Helyünk a Kárpát-medencében és Európában | 4 |
| A társadalmi-gazdasági fejlődés regionális különbségei Európában | 4 |
| Az Európán kívüli kontinensek, tájak, országok társadalmi-gazdasági jellemzői | 3 |
| Globális kihívások - a fenntarthatóság kérdőjelei | 3 |

*A tétel jellemzői*

A szóbeli tétel két feladatból áll:

* a tételek első feladata az általános természetföldrajzra vagy a kontinensek, illetve Magyarország természetföldrajzára vonatkozik;
* a tételek második feladata általános társadalomföldrajz vagy a regionális társadalmi-gazdasági földrajzi tartalmakhoz kapcsolódik.

A két feladat között tartalmi és területi átfedés nem lehet (pl. Magyarországra vonatkozó ismeretek csak az egyik feladatban kérdezhetők).

## A szóbeli vizsgarész értékelése

Az egyes feladatok megoldására 25-25 pont adható. Az értékelés szempontjai feladatonként:

|  |  |
| --- | --- |
| Tartalmi összetevők | 20 pont |
| Logikus felépítés | 2 pont |
| A szaknyelv, a térkép- és eszközhasználat | 3 pont |

A központi értékelési útmutató rögzíti az egyes feladatok kifejtésének elvárt tartalmi összetevőit és az ezekre

adható, feladatonként 20 pont felosztásával kialakított maximális részpontszámokat, amely alapján a feleletet értékelni kell.